**Құдайдың уақытын күту**

***«Сондықтан Жаратқан Ие сендердің Өзіне қайтып келіп, рақымына ие болуларыңды сағына күтуде. Ол орнынан тұрып, сендерге мейірбандық көрсетуге дайын. Өйткені Жаратқан Ие — әділ Құдай. Оған сенім артып Оны күтетіндер қандай бақытты!»***

***(Ишая 30:18)***

Құдай Өзіне көмек сұрап келгендердің барлық мұқтаждықтарын қанағаттандыруға уәде берді. Кейде бұл көмек біз қалағаннан ұзағырақ уақыт алуы мүмкін.

Киелі кітапта Құдайдың бізге сүйіспеншілік пен жанашырлық танытқысы келетіні және Құдайдың көмегін күтетін адам бақытты болатыны айтылған (Ишая 30:18). Алайда көпшілігіміз шыдамсызбыз, әсіресе өмірдегі қиын жағдайларға келгенде, Құдайдың көмегін күту қиынға соғады. Шыдамдық танытып, Құдайдың жауабын, Оның көмегін күткен адамдардың және өкінішке орай, қиын жағдайда өз беттерінше, керісінше «Құдайға көмек беруге тырысқан» адамдар бар.

Ыбырайым бәрін өз қолына алғанды жақсы көретін адам болған еді. Ол өзінің сұлу әйелі Сарамен бірге аштықтан сақтану үшін Мысырға көшіп келгенде, өзін және Сараны қорғай алатын Құдайға сенбей, Сараға өтірік айтуды және мысырлықтарға оның қарындасы екенін айтуды бұйырды. Байғұс Сара! Олар оны алып кеткен болатын, бірақ Құдай Ыбырайымның өтірігін ашып, оны құтқарды.

Содан кейін, Құдай оларға ұлды уәде етті. Бірақ көп жылдар өтті, Сара балалы болмады. Бұл жолы Сара, Құдайға көмектескісі келіп, балалы болу үшін, Ыбырайымға өз күңін берді. Бұл Құдайдың жоспары емес еді. Құдайдың уәде еткен сәбиі ақырында дүниеге келді, бірақ Сара мен Ыбырайым күтуді қаламағандықтан азап шекті.

Құдай уәде бергенде, Ол бұл уәдені Өз уақытында міндетті түрде орындайды.